Public procurement notice: Contract Notice
Published: 2023-06-20
Buyer: Ulkoministeriö
Country: FI
Contract type: Services
Procedure: Open procedure
CPV classification: 72413000: Website design services
Estimated value: 250000 EUR
Submission deadline: 2023-08-18
Award criteria: The most economic tender

Technical requirements: Tarjouspyyntö Kauppapolitiikka.fi-sivuston suunnittelusta ja toteutuksesta sekä WordPress-sivustojen jatkokehittämis-, sovellusylläpito- ja käyttöpalveluista (hosting).
Hankinnan kohteena on ulkoministeriön (jatkossa Tilaaja) Kauppapolitiikka.fi-sivuston suunnittelu ja toteuttaminen WordPress-alustalle sekä Tilaajan WordPress-sivustojen sovellustuki-, ylläpito- ja jatkokehityspalvelut sekä käyttöpalvelut (hosting).
Kauppapolitiikka.fi-sivuston palvelukonsepti, sisältötyypit ja niiden ylläpitotarpeet ja toiminnallisuudet on kuvattu tarjouspyynnön liitteenä 1 olevassa määrittelydokumentissa (Liite 1 – Vaatimusmäärittely). Valitun Toimittajan tehtävänä on tarkentaa vaatimusmäärittely järjestelmän toteuttamisen vaatimalle tasolle. Määrittelyn tarkennusvaiheessa kuvataan tarkemmin mm. järjestelmän sisältötyypit, hyödynnettävät WordPress-lisäosat, toiminnallisuudet sekä toteutettavat sisältömigraatiot.
Toimittajan tehtävät toimitusprojektissa on kuvattu tämän dokumentin luvussa 3. Suunnitelmat tarkennetaan projektin aikana yhdessä valittavan toimittajan kanssa. Kauppapolitiikka.fi-projektin osalta hankinnassa käytetään kiinteää hinnoittelua. Hankintaan sisältyy myös Kauppapolitiikka.fi-verkkopalvelun edellyttämä käyttöpalvelu (hosting).
Hankintaan sisältyy WordPress-ratkaisun sovellustuki-, ylläpito- ja jatkokehittämispalvelut koko sopimuskauden ajan (ks. luku 4). Saman sopimuksen puitteissa Tilaaja on suunnitellut hankkivansa ylläpito- ja kehitystöitä myös muiden WordPress-sivustojen suunnitteluun, toteutukseen ja ylläpitoon. Palvelut on suunniteltava niin, että niiden käyttöä voidaan myöhemmin laajentaa myös Tilaajan muiden WordPress-verkkosivustojen käyttöön. Toimittajalta toivotaan uusien sivustojen toteutuksen lisäksi myös valmiuksia katselmoida ja ottaa haltuun muiden toimittajien WordPressillä toteuttamia verkkopalveluita, tarvittaessa siirtää ne nyt perustettavaan käyttöpalveluympäristöön ja sisällyttää ne ylläpito- ja jatkokehityspalveluiden piiriin.
Teknisen sovelluskehitys- ja ylläpito-osaamisen lisäksi Toimittajalta edellytetään kokemusta konseptisuunnittelusta sekä osaamista hyvältä näyttävien, laadukkaiden ja saavutettavien verkkosivustojen suunnittelusta ja toteutuksesta. Hankinnan tavoitteena on löytää Tilaajalle pitkäaikainen kumppani WordPress-sivustojen ylläpitoon ja kehittämiseen ja jota voidaan käyttää jatkossa myös muissa Tilaajan verkkosivujen toteutushankkeissa.
Valittavalla Toimittajalla tulee olemaan kokonaisvastuu uuden Kauppapolitiikka.fi-verkkopalvelun suunnittelusta ja toteutuksesta. Toimitus sisältää mm. verkkosivuston, sivustoteeman ja tarvittavien lisäosien suunnittelun ja teknisen toteutuksen, käyttöliittymäsuunnittelun ja visuaalisen ulkoasun suunnittelun tilaajan graafisen ohjeistuksen mukaisesti, teknisen toteuttamisen WordPress-alustalla, toteutuksen vaatimat määrittely- ja suunnittelutehtävät, sisältömigraation aiemmalta Kauppapolitiikka.fi-sivustolta, suunnitelmien ja toteutustyön kattavan dokumentoinnin sekä projektinhallinnan.
Toimittaja myös vastaa projektin tarpeita vastaavien kehitys- ja testiympäristöjen perustamisesta. Lisäksi Toimittajalta edellytetään tukea järjestelmän käyttöönottoon liittyvissä tehtävissä, kuten pääkäyttäjien kouluttamisessa ja ohjeistamisessa.
Määrittelyn tarkennusvaiheessa tulee järjestää riittävä määrä tapaamisia, joiden aikana ideoidaan verkkopalvelun käyttökokemuksen ratkaisuja ja tarkennetaan palvelun suunnittelua yhdessä Tilaajan asiantuntijoiden kanssa. Määrittelyn tarkennuksen aikana kiinnitetään huomiota aktiiviseen vuorovaikutukseen, jotta molemmille osapuolille syntyy yhteinen käsitys toteutettavan ratkaisun sisällöstä.
Toimittaja dokumentoi tarkennuksen lopputulokset, ja tarkennettu dokumentaatio käydään läpi ja hyväksytään yhdessä Tilaajan ja Toimittajan kesken ennen toteutuksen alkua.
Kauppapolitiikka.fi-sivuston teemojen, käyttöliittymien, navigaatiorakenteiden sekä visuaalisen ilmeen tarkempi suunnittelu kuuluvat Toimittajan tehtäviin.  Vuoden 2023 aikana Kauppapolitiikka-printtilehden konseptia kehitetään entistä houkuttelevammaksi. Lehden ulkoasua raikastetaan ja sisältöä uudistetaan jonkin verran. Suuria muutoksia ei kuitenkaan ole suunnitteilla. Toimittajan tehtävänä on printtiversion ilmeen ja tilaajan graafisen ohjeistuksen pohjalta suunnitella Kauppapolitiikka.fi:n ilmeen raikastaminen.
Toimittaja laatii verkkopalvelun sivumalleista ja näytöistä käyttöliittymäsuunnitelman, jonka esitystavat perustuvat kustannustehokkaasti toteutuskelpoisiin ja riittävän helposti käytettäviin WordPress-ominaisuuksiin, jotka myös tuottavat esteetöntä ja saavutettavaa sisältöä. Käyttöliittymäsuunnittelussa kiinnitetään erityistä huomiota käyttöliittymätoimintojen käytettävyyteen, sivujen nopeaan latautumiseen, saavutettavuuteen ja mobiilikäyttöisyyteen.
Toimittaja laatii layout-mallit käyttöliittymäelementtien ulkoasusta: värien käytöstä, typografioista, kuvaelementeistä, muotokielestä, tunnusten käytöstä, kuvituskuvien ja muiden graafisten elementtien hyödyntämisestä.
Kun Tilaaja on hyväksynyt Toimittajan suunnitelman visuaalisesta kokonaisilmeestä, Toimittaja soveltaa kokonaisilmeen graafisia periaatteita verkkosivuston eri näyttöihin, sivupohjiin ja käyttöliittymä-elementteihin.
Projektiin on varattava riittävä määrä iteraatiokierroksia, jotta sivustojen ulkoasu ja käytettävyys vastaavat Tilaajan vaatimuksia. Verkkosivustojen käyttöliittymä- ja visuaalinen suunnittelu voidaan toteuttaa samanaikaisesti määrittelyn tarkennuksen kanssa.


Award value: 250000